આમ પણ વિરોધપક્ષ એવો આરોપ મૂકે છે કે, નોટબંધીના કારણે દેશને થયેલા નુકસાનની વિગતો મોદી સરકાર બહાર આવે તેવું ઈચ્છતી નથી. નાણા બાબતોની સંસદીય સમિતિના અહેવાલમાં મોદી સરકારનો નોટબંધીનો નિર્ણય ખોટો હતો તેવો ઉલ્લેખ હોવાની ચર્ચા છે. નોટબંધીના નિર્ણયના કારણે દેશના જીડીપીને 1 ટકાનું નુકસાન થયું છે. પરંતુ મોદી સરકાર નથી ઇચ્છતી કે આ અહેવાલ સંસદમાં રજૂ થાય અને તેના પર ચર્ચા હાથ ધરાય.